একদা কোলকাতায় বাঙালি ও ঘটি শব্দ দু'টির যথেষ্ট ব্যবহার থাকলেও ধারণা করি এখন ততটা নেই। কারণ বাঙালরা দীর্ঘ সময় পশ্চিমবঙ্গ শাসন করেছেন। এক পরিসংখ্যান অনুযায়ী জানা যায়, ১৯৪৭ সালের পর থেকে তদানীন্তন পূর্ব-পাকিস্তান বা অধুনা বাংলাদেশে হতে প্রায় ৫ কোটি হিন্দু নিখোঁজ। এদের সিংহভাগ নিশ্চিতভাবে পশ্চিমবঙ্গে আশ্রয় নিয়েছেন। এদের সবার ঠিক মনে আছে তারা কতটা জমি ছেড়ে এসেছেন; কিন্তু কি জন্যে তারা পালিয়েছেন সেই কারণটা বেমালুম ভুলে গেছেন। তারা নোয়াখালী, বরিশাল বা নারায়ণগঞ্জের দাঙ্গার কথা ভুলে গেছেন? তারা মনে করতে চাননা কেন তারা পিতৃপুরুষের ভিটামাটি ছেড়ে রাতের অন্ধকারে পালিয়ে এসেছেন। ভারতে এসে এরা রাতারাতি কমিউনিষ্ট হয়ে যান। তারা ভুলে যান যারা বাংলাদেশ থেকে আসেননি বা আসতে পারেননি তারা তাদেরই ভাই-বোন-বন্ধু, পরমাত্মীয়? এমন স্বার্থপর, আত্মভোলা বাঙালীর জন্যেই হয়তো বলা হয়, 'য পলায়তি স তিষ্টতি'। কিন্তু চামচিকার মত বেঁচে থেকে কি লাভ?